Techmod Decals 1/72 German Balkenkreuz TM72802 German Decals & Transfers £6.75 £0.00 5
Guideline Publications / IBG Models 1/72 Pz Kpfw II Ausf B WAW007 German Tanks & AFV £9.50 £3.10 8 How Water Is Being Used to Enslave People >> Four Winds 10 - Truth Winds Four Winds 10 - News
How Water Is Being Used to Enslave People	Home Klein Kolbe skrik nie vir Wallaby-bielies | Netwerk24
Klein Kolbe skrik nie vir Wallaby-bielies
Deur Michael Green 27 September 2018 17:23
Klein, maar getrein! Cheslin Kolbe laat hom nie deur ’n groter teenstander intimideer nie. Foto: Getty Images
Dit lyk omtrent asof die klein Springbok-vleuel Cheslin Kolbe in trane gaan uitbars wanneer hy vir die soveelste maal dieselfde ding gevra word – sal hy die man wat teen hom speel, kan keer?
Want kyk, Marika Koroibete is ’n wildebees wat dalk beter met ’n jaggeweer as met ’n laagvat gestuit kan word.
En wat van die Wallabies se ander vleuel, Israel Folau? Herinner hy nie aan ’n jong kameelperd nie?
“Ek is nie die grootste ou op die veld nie en om teen groter teenstanders te speel, maak my opgewonde,” probeer Kolbe geduldig bly.
“Ek hou daarvan om te bewys dat jy met die regte ingesteldheid en selfvertroue net so goed soos die groter ou kan vaar.”
Kolbe is Saterdag in die Nelson Mandelabaai-stadion teen die Wallabies vir die eerste keer in die Bokke se beginspan.
Hy het sy debuut drie weke gelede in Australië teen die einste Wallabies as ’n plaasvervanger gemaak.
“Ek hou daarvan om te bewys dat jy met die regte ingesteldheid en selfvertroue net so goed soos die groter ou kan vaar.
Voorverlede week het hy in die Bokke se dramatiese oorwinning oor die All Blacks ook as plaasvervanger kans gekry en met die intrapslag sommer ’n onderskep-drie gedruk.
Mense wat wonder of hy kan verdedig, het seker nie gesien hoe hy in daardie toets die sterk Kiwi-vleuel Rieko Ioane vreesloos platgetrek het nie.
Israel Folau voorspel altyd gevaar vir die Springbokke. Foto: Getty Images
“Die uitslag in Brisbane (waar die Wallabies met 23-18 gewen het) was nie wat ons wou gehad het nie, maar die oorwinning oor die All Blacks het ons weer baie selfvertroue gegee,” sê Kolbe.
Hy is bra lugtig vir die Wallabies se agterste driehoek, wat hierdie naweek uit Dane Haylett-Petty op heelagter en Folau en Koroibete op die vleuel sal bestaan.
“Hulle is baie goed in die lug en op die aanval. Dit gaan vir my, Aphiwe (Dyantyi) en Willie (le Roux) ’n groot uitdaging wees om te wys dat ons net so goed is,” sê Kolbe.
Veel meer wou Kolbe nie oor die teenstanders sê nie. Rassie Erasmus, die Bokke se breier, het wel iets oor Folau – wat ietwat verrassend weer op regtervleuel gekies is – te sê gehad.
“Hy (Folau) kom baie keer sommer van binnesenter van ’n lynstaan af op jou afgehardloop,” sê Erasmus.
“Hulle (die Wallabies) skommel hul agterlyn sommer vir verskillende bewegings.
“Dit maak nie eintlik saak wat is die nommer op sy (Folau) rug nie. As hy op die veld is, is hy gevaarlik.”
Meer oor: Cheslin Kolbe | Port Elizabeth | Bokke | Rugbykampioenskap | Springbokke | Wallabies
Bokspan vol groentjies sal Whiteley mis
Wallabies: Beale klap wéér sweep op nr. 10
Bok-span: Rassie gee Cheslin sy kans
Fidji-boerseun lugtig vir Bok-blits Dyantyi